CELEX: 32007R0328
Language: ro
Date: 2007-03-27 00:00:00
Title: Regulamentul (CE) nr. 328/2007 al Comisiei din 27 martie 2007 de derogare, pentru anul 2007, de la Regulamentul (CE) nr. 596/2004 și de la Regulamentul (CE) nr. 633/2004 în ceea ce privește data eliberării licențelor de export în sectorul ouălor și al cărnii de pasăre

28.3.2007   
            
            
               RO
            
            
               Jurnalul Oficial al Uniunii Europene
            
            
               L 87/7
            
         
      REGULAMENTUL (CE) NR. 328/2007 AL COMISIEI
   
   din 27 martie 2007
   de derogare, pentru anul 2007, de la Regulamentul (CE) nr. 596/2004 și de la Regulamentul (CE) nr. 633/2004 în ceea ce privește data eliberării licențelor de export în sectorul ouălor și al cărnii de pasăre
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2771/75 al Consiliului din 29 octombrie 1975 privind organizarea comună a piețelor în sectorul ouălor (1), în special articolul 3 alineatul (2),
   având în vedere Regulamentul (CEE) nr. 2777/75 al Consiliului din 29 octombrie 1975 privind organizarea comună a piețelor în sectorul cărnii de pasăre (2), în special articolul 3 alineatul (2),
   întrucât:
   
               (1)
            
            
               Articolul 3 alineatul (3) din Regulamentul (CE) nr. 596/2004 al Comisiei (3) și articolul 3 alineatul (3) din Regulamentul (CE) nr. 633/2004 al Comisiei (4) de stabilire a normelor de aplicare a regimului licențelor de export în sectorul ouălor și respectiv al cărnii de pasăre stipulează că licențele de export se eliberează în miercurea care urmează săptămânii în decursul căreia s-au depus cererile de licențe, cu condiția ca nicio măsură specială să nu fi fost luată de către Comisie în această perioadă.
            
         
               (2)
            
            
               Având în vedere zilele nelucrătoare din 2007 și publicarea în mod neregulat a Jurnalului Oficial al Uniunii Europene în aceste zile, intervalul de timp dintre momentul depunerii cererii și data eliberării licenței se dovedește a fi prea scurt pentru a asigura o bună gestionare a pieței. Prin urmare, acest interval de timp trebuie prelungit.
            
         
               (3)
            
            
               Măsurile prevăzute de prezentul regulament sunt conforme cu avizul Comitetului de gestionare a cărnii de pasăre și a ouălor,
            
         ADOPTĂ PREZENTUL REGULAMENT:
   Articolul 1
   Prin derogare de la articolul 3 alineatul (3) din Regulamentul (CE) nr. 596/2004 și de la articolul 3 alineatul (3) din Regulamentul (CE) nr. 633/2004, pentru anul 2007, licențele de export se eliberează la datele indicate în anexa la prezentul regulament.
   Această derogare se aplică cu condiția ca niciuna dintre măsurile speciale prevăzute la articolul 3 alineatul (4) din Regulamentul (CE) nr. 596/2004 și la articolul 3 alineatul (4) din Regulamentul (CE) nr. 633/2004 să nu fi fost adoptată înainte de datele de eliberare menționate.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 martie 2007.
      
         
            Pentru Comisie
         
         Jean-Luc DEMARTY
         
         
            Director general pentru agricultură și dezvoltare
         
      
   
   
      (1)  JO L 282, 1.11.1975, p. 49. Regulament, astfel cum a fost modificat ultima dată prin Regulamentul (CE) nr. 679/2006 (JO L 119, 4.5.2006, p. 1).
   
      (2)  JO L 282, 1.11.1975, p. 77. Regulament, astfel cum a fost modificat ultima dată prin Regulamentul (CE) nr. 679/2006.
   
      (3)  JO L 94, 31.3.2004, p. 33. Regulament, astfel cum a fost modificat ultima dată prin Regulamentul (CE) nr. 1713/2006 (JO L 321, 26.11.2006, p. 11).
   
      (4)  JO L 100, 6.4.2004, p. 8. Regulament, astfel cum a fost modificat ultima dată prin Regulamentul (CE) nr. 1713/2006.
   
      ANEXĂ
      
                  Perioadele de depunere a cererilor de licență
               
               
                  Data eliberării
               
            
                  De la 2 la 6 aprilie 2007
               
               
                  12 aprilie 2007
               
            
                  De la 23 la 27 aprilie 2007
               
               
                  3 mai 2007
               
            
                  De la 30 aprilie la 4 mai 2007
               
               
                  10 mai 2007
               
            
                  De la 21 la 25 mai 2007
               
               
                  31 mai 2007
               
            
                  De la 6 la 10 august 2007
               
               
                  16 august 2007
               
            
                  De la 17 la 21 decembrie 2007
               
               
                  28 decembrie 2007
               
            
                  De la 24 la 28 decembrie 2007
               
               
                  4 ianuarie 2008